*Проект!*

**Д О Г О В О Р**

№..................../....................

„***ОСЪЩЕСТВЯВАНЕ НА НЕВЪОРЪЖЕНА ДЕНОНОЩНА ФИЗИЧЕСКА ОХРАНА И ОХРАНА СЪС СОТ НА ОБЕКТИ И ИМУЩЕСТВО, ПОЛЗВАНИ ОТ ПГЗ „СТЕФАН ЦАНОВ” ГР. КНЕЖА”***

Днес, .............2016 г. , в гр. Кнежа, между:

1. ***Професионална гимназия по земеделие «Стефан Цанов» гр. Кнежа***, наричано по-долу за краткост ***ВЪЗЛОЖИТЕЛ*** и от друга
2. ……………………………………………………………….., с ЕИК………………, със седалище и адрес на управление: …………………………………….... представлявано от ………………………………………………………………….., наричана/о по-долу за краткост ***ИЗПЪЛНИТЕЛ***,

на основание чл. 101е от ЗОП и след проведена процедура по възлагане на обществена поръчка чрез публична покана съгласно изискванията на ЗОП, се сключи настоящият договор за възлагане на обществена поръчка, наричан по долу за краткост „Договор”, с предмет: „***ОСЪЩЕСТВЯВАНЕ НА НЕВЪОРЪЖЕНА ДЕНОНОЩНА ФИЗИЧЕСКА ОХРАНА НА ОБЕКТИ И ИМУЩЕСТВО, ПОЛЗВАНИ ОТ ПГЗ „СТЕФАН ЦАНОВ” ГР. КНЕЖА, ПО ОБОСОБЕНА ПОЗИЦИЯ №1***

Страните се споразумяха за следното:

***I. ПРЕДМЕТ И ОБЩИ УСЛОВИЯ НА ДОГОВОРА***

1. (1) ***ВЪЗЛОЖИТЕЛЯТ*** възлага, а ***ИЗПЪЛНИТЕЛЯТ*** приема и се задължава да извършва, срещу заплащане:

„***ОСЪЩЕСТВЯВАНЕ НА НЕВЪОРЪЖЕНА ДЕНОНОЩНА ФИЗИЧЕСКА ОХРАНА НА ОБЕКТИ И ИМУЩЕСТВО, ПОЛЗВАНИ ОТ ПГЗ „СТЕФАН ЦАНОВ” ГР. КНЕЖА, а именно:***

***Обектите и имуществото, ползвани от ПГЗ „СТЕФАН ЦАНОВ” гр. Кнежа”*** са както следва:

Обектите се намират в гр. Кнежа, област Плевен, ул. „Марин Боев” №5, разположени на площ от 140 дка /сто и четиридесет декара/, съгласно АПДС №2748/18.11.2003 г. на Област Плевен.

1. Учебна сграда с физкултурен салон – масивна сграда, състояща се от двуетажен и триетажен корпус с обща застроена площ 2057 кв. м.;
2. Кабинет по механизация със застроена площ от 140 кв. м.;
3. Помпена станция на един етаж със застроена площ от 6 кв. м.;
4. Навес – железарска работилница на един етаж със застроена площ от 350 кв. м.;
5. Караулно на един етаж със застроена площ от 30 кв. м.;
6. Сграда австрийско жилище със застроена площ от 109 кв. м.;
7. Навес за земеделски машини на един етаж със застроена площ от 360 кв. м.;
8. Сграда хангар със застроена площ от 360 кв. м.;
9. Контролно диагностичен пункт на един етаж със застроена площ от 102 кв. м.;
10. Общежитие на пет етажа със застроена площ от 2670 кв. м.

(2). Дейността по алинея 1 ще бъде реализирана по план за охрана изготвен от ИЗПЪЛНИТЕЛЯ и осъществяван със сили и средства на последния.

***II. ПРАВА И ЗАДЪЛЖЕНИЯ НА ВЪЗЛОЖИТЕЛЯ***

Чл.2. ВЪЗЛОЖИТЕЛЯ е длъжен да:

- предаде всеки един обект на охрана наИЗПЪЛНИТЕЛЯ с подписване на двустранен приемо- предавателен протокол.

- извърши съвместно с представители на ИЗПЪЛНИТЕЛЯв срок от 7 (седем) дни от влизане в сила на този договор, обстоен оглед на територията, която ще се охранява с цел да се установи състоянието на административните сгради, складовите и други сгради и помещения, дворните места и имуществото в тях. Констатациите от огледа се вписват в протокола, в който следва да се упоменат съответните мероприятия, които ще повишат сигурността на обекта.

- предостави пълна и точна информация за ОБЕКТИТЕ касаеща, проучвателните, техническите, физическите нужди и задължения на ИЗПЪЛНИТЕЛЯ.

- извършва съвместно с ИЗПЪЛНИТЕЛЯпериодични обстойни огледи на обектите на охрана по чл. 1, за което да се подписват двустранни протоколи, които да отразяват резултатите от действията на ИЗПЪЛНИТЕЛЯ, констатации за извършени нарушения, пропуски и инциденти, както и посочване на необходими мероприятия с цел повишаване сигурността на обекта.

- изпълнява своевременно мероприятията, предвидени в охранителните протоколи, както и предписанията на компетентните органи, свързани с охраната и сигурността на територията – обект на охрана.

- изпълнява действащите нормативни изисквания, свързани с охраната и сигурността на обектите.

- сигнализира компетентните органи (Национална служба „Полиция”, Национална служба „Пожарна безопасност и защита на населението”, центровете за спешна медицинска помощ и др.) при наличие на инциденти, посегателства и нарушения в обекта на охрана.

- присъства чрез упълномощен представител при извършване на огледи и други процесуални действия от полицията и други компетентни органи на територията на обекта на охрана.

- призовава ИЗПЪЛНИТЕЛЯ при извършването на огледи и други процесуални действия на територията на обектите на охрана.

- осигури за своя сметка помещения и оборудване, предадени на ИЗПЪЛНИТЕЛЯ по опис.

- оказва пълно и незабавно съдействие на ИЗПЪЛНИТЕЛЯ по време на изпълнение на задълженията му.

- При наличието на предложения, направени от ИЗПЪЛНИТЕЛЯ, свързани с допълнителни ограждения, укрепване на ОБЕКТИТЕ, осветяване и други организационни или технически мероприятия, насочени към подобряване на сигурността на обекта, ВЪЗЛОЖИТЕЛЯТ своевременно ги обсъжда и при нужда изразява в писмен вид мнението си.

- При промяна в обстановката и поставяне на нови задачи, нерегламентирани в договора информира писмено ИЗПЪЛНИТЕЛЯ.

- се информира за констатациите на охраната и да взема отношение по подадените сигнали.

- ВЪЗЛОЖИТЕЛЯТ се задължава писмено да уведомява ИЗПЪЛНИТЕЛЯ 10 /десет/ дни предварително при: Преустройство, промяна конфигурацията на охраняваните обекти или промени около тях и/или Ремонт на охраняваните обекти, преместване имуществото в други такива, изискващо промяна в охраната.

- да уведомява незабавно на тел. …………….и писмено ИЗПЪЛНИТЕЛЯ при:Промяна в режима на охрана; Промяна в адреса посочен в този договор, при промяна в наименованието, представляващите го лица, както и при преобразуване, прекратяване и ликвидация; Настъпването на каквито и да било други обстоятелства, които явно затрудняват или правят невъзможна охраната на обекта.

- В случай, че върху обекта е извършено противоправно посегателство, ВЪЗЛОЖИТЕЛЯТ се задължава да не влиза до пристигане на надлежните органи /РУП/ или пристигането на служители на ИЗПЪЛНИТЕЛЯ.

- С цел осигуряване на надеждна охрана ВЪЗЛОЖИТЕЛЯТ се задължава да изпълнява точно дадените му от ИЗПЪЛНИТЕЛЯ при сключване и при изпълнение на този договор предписания по охраната.

- да заплаща възнаграждение за извършената услуга по договорената цена и срок за изплащане по банков път с платежно нареждане по сметка посочена от ИЗПЪЛНИТЕЛЯ.

Чл.3. ВЪЗЛОЖИТЕЛЯ има право да:

- получи изпълнение на предмета на този договор в пълния му обем и в уговорените срокове.

- извършва контрол и проверка по изпълнението на договора, по своя преценка, сам или заедно с представител на ИЗПЪЛНИТЕЛЯ.

- осъществява контрол по доставката на услугата.

- да получава незабавна информация за констатирани от страна на ИЗПЪЛНИТЕЛЯнередности и нарушения в обектите по чл. 1.

- да изисква от ИЗПЪЛНИТЕЛЯпредставянето на:

1. извадка от персоналния регистър на осигурените лица в НОИ за охранителния състав, осигуряващ физическата невъоръжена денонощна охрана на обектите на Възложителя;

2. поименна справка за сключените и регистрирани в НАП трудови договори на охранителния състав, осигуряващ физическата невъоръжена денонощна охрана на обектите на Възложителя;

3. копия от присъствени форми на охранителния състав, осигуряващ физическата невъоръжена охрана на обектите;

- изисква необходимата документация, съпровождаща услугата.

- ВЪЗЛОЖИТЕЛЯТчрез свои упълномощени представители има право по всяко време на денонощието да проверява изпълнението на договора и състоянието на охраняваните обекти.

- в 15 (петнадесет) - дневен срок от подписването на договора ВЪЗЛОЖИТЕЛЯТпредоставя на ИЗПЪЛНИТЕЛЯ списък на лицата, които имат право да извършват проверки в охраняваните обекти.

- чрез свои оторизирани представители да извършва по всяко време проверки на охраната, както и да осъществява текущ и последващ контрол върху изпълнението на договорните условия и да дава указания, които са задължителни за ИЗПЪЛНИТЕЛЯ, доколкото в нормативни актове не е регламентирано друго.

- ВЪЗЛОЖИТЕЛЯТне носи отговорност при злополука или смърт на физическо лице, които са резултат от действия или бездействия на ИЗПЪЛНИТЕЛЯ при изпълнение предмета на договора.

***III. ПРАВА И ЗАДЪЛЖЕНИЯ НА ИЗПЪЛНИТЕЛЯ***

Чл.4.ИЗПЪЛНИТЕЛЯТ се задължава да:

- да изпълнява добросъвестно предмета на договора.

- да изпълни задълженията си по договора точно в съответствие с Техническата спецификация и да упражнява всичките си права, с оглед защита интересите на ВЪЗЛОЖИТЕЛЯ.

- организира и поеме охраната на обектите считано от 08,00 часа на деня, от който влиза в сила настоящия договор.

- да приеме всеки конкретен обект на охрана с подписване на двустранен приемо-предавателен протокол. Предаването и приемането на обектите за охрана и намиращото се в тях недвижимо и движимо имущество се извършва чрез подписването на предавателно-приемателен протокол, удостоверяващ предаването и приемането на обектите за охрана и намиращото се в тях недвижимо и движимо имущество. В срок от 7 (седем) дни от подписване на настоящия договор ИЗПЪЛНИТЕЛЯТсе задължава да изпълни всички условия, необходими за подписване на протокола. Обектите се приемат за охрана в състоянието, отразено в предавателно-приемателния протокол.

- да създава съответната организация за охрана и безопасност, включително чрез провеждане на задължителен ежедневен и периодичен инструктаж на охранителите.

- в 10 дневен срок от сключване на договора да изготви и представи на **ВЪЗЛОЖИТЕЛЯ** „Инструкции за охраната“ на отделните обекти, която се утвърждава от **ВЪЗЛОЖИТЕЛЯ**. Инструкцията следва да включва:

а)особености на съответния охранявания обект;

б)организация на охраната;

в) данни за използваното при охраната помощни средства;

г)списък и график за работата на охранителите;

- да уведоми писмено, в 14-дневен срок от фактическото поемане на обекта за охрана или от снемането на охрана, органа, издал лиценза и съответната областна дирекция на МВР, на чиято територия извършва охранителната дейност, в съответствие с чл. 24, ал. 3 от Закона за частната охранителна дейност.

- за извършване на охранителната дейност по договора да осигури служители, завършили успешно курс на първоначално обучение, както и същите да получават допълнителна подготовка в зависимост от спецификата на обекта, предмет на охрана, степента на риска и изискванията на ВЪЗЛОЖИТЕЛЯ.

- да уведоми ВЪЗЛОЖИТЕЛЯпри промяна в личния си състав, вследствие констатирано недобросъвестно изпълнение на задълженията по охраната или други причини.

- да сигнализира незабавно писмено ВЪЗЛОЖИТЕЛЯ при установяване от него или от компетентни органи на слабости в сигурността на обекта и да направи конкретни мотивирани предложения с цел ефективно преодоляване на слабостите.

- да изпълнява нормативните изисквания (Закона за частната охранителна дейност и др.) и предписанията на компетентните органи, касаещи организацията и осъществяването на охраната на обекта.

- да изпълнява нарежданията на ВЪЗЛОЖИТЕЛЯвъв връзка с осъществяването на охраната, предвидените мероприятия в съответствие с охранителните протоколи и текущите предложения, които са от неговата компетентност.

- да извършва подбор, подготовка и контрол на лицата, на които ще възлага охраната на обектите по чл. 1 от договора в съответствие с действащите нормативни актове в тази област.

- да представи на ВЪЗЛОЖИТЕЛЯсписък на своите служители, ангажирани с дейността по охрана на обектите по чл. 1, съдържащ: трите им имена, единен граждански номер, документ за самоличност, адрес.

- приналичие на обосновано искане от страна на ВЪЗЛОЖИТЕЛЯ, както и при констатирано недобросъвестно изпълнение на задълженията по охраната, да отстранява съответните свои служители и да назначава на тяхно място нови, отговарящи на изискванията на закона и този договор, като задължително уведомява за това ВЪЗЛОЖИТЕЛЯ.

- да присъства чрез упълномощен представител при извършване на огледи и други процесуални действия от полицията и други компетентни органи на територията на обектите на охрана по чл. 1.

- да уведомява **ВЪЗЛОЖИТЕЛЯ** при промяна, свързана с правото на дружеството за извършване на частна охранителна дейност, засягаща изпълнението на задълженията по настоящия договор.

- да работи в тясно сътрудничество с Възложителя, като комуникацията ще се осъществява, във всеки момент, когато работата го налага.

- да организира охраната си (вкл. и провеждане на задължителен ежедневен и периодичен инструктаж на охранителите), така, че да осигури 24 часова денонощна невъоръжена физическа охрана, обект на настоящия договор.

- организира охраната при спазване на нормативните изисквания на Кодекса на труда за продължителност на работното време и спазване на изискванията за междудневна и междуседмична почивка на предложения екип от охранители.

- да определи лице/а – отговарящи за охраната и осъществяващи контрол върху работата на останалите служители, които следва да отговарят на изискванията чл. 27 от Закона за частната охранителна дейност.

- Служителите на **Изпълнителя** са длъжни:

1. При изпълнение предмета на поръчката стриктно да спазват разпоредбите на Закона за частната охранителна дейност /ЗЧОД/, вътрешните за Възложителя правила и актове за достъп до охраняваните обекти и видовете справки и изискванията посочени в настоящия договор.

2. Да са преминали първоначално обучение по ЗЧОД и да са тествани за физическа пригодност, да могат да боравят с видеоохранителната и пожароизвестителна техника.

3. Да носят лична идентификационна карта със снимка.

4. Да бъдат с униформено облекло и да имат отличителен знак.

5. Да бъдат със средства за принуда и защита, и със средства за осъществяване на незабавни комуникации помежду си, с полицията и др.

6. Да следят стриктно и да предприемат всички законови действия за опазване живота и здравето на лицата, пребиваващи в охраняваните обекти, както и за опазване имуществото, обект на настоящия договор.

7. Да извършват обходи в съответните обекти с необходима честота, прецизност и ефективност, по маршрути, съгласно разработените от ИЗПЪЛНИТЕЛЯ и утвърдена от ВЪЗЛОЖИТЕЛЯ „Инструкции за охраната“.Да извършват проверка на съмнителни багажи на лица, пребиваващи в обектите предмет на поръчката, за наличие на огнестрелни оръжия, взривни, запалителни и други опасни вещества, като при откриване на такива да предприемат необходимите законови действия спрямо приносителите им, както и необходимите мерки за защита на лицата, намиращи се в обектите предмет на договора.

8. Да допускат внасянето и изнасянето на техника и инвентар, собственост на Възложителя, само след предварително съгласуване с ръководството му, и в съответствие с указания дадени от Възложителя.

9. Да следят за кризисни ситуации в обектите на Възложителя, като при възникване на такива да уведомят незабавно ръководителя на охранителната дейност и съответните компетентни органи и лица, като предприемат всички необходими мерки за предотвратяване и ограничаване на щетите.

10. с действията си и/или с поведението си да не възпрепятстват по никакъв начин работата на служителите на Възложителя (както и на външните посетители) и следва да осигуряват тяхната спокойна работна обстановка.

- да изпълни задълженията си по настоящия договор качествено и в определените срокове, в съответствие с условията по договора и съгласно разпоредбите на Закона за частната охранителна дейност, подзаконовите нормативни актове, вътрешните за Възложителя правила и актове за достъп до охраняваните обекти.

- да подновява сключената застраховка отговорност към трети лица ежегодно за целия срок на договора.

- проучи на място състоянието на обектите и съгласувано с ВЪЗЛОЖИТЕЛЯ да осигури надеждна охрана, съобразно спецификата му и действащите в страната закони, нормативни актове и разпоредби.

- съгласува с ВЪЗЛОЖИТЕЛЯ плана за охрана. Изготвя поименен график на персонала осъществяващ охраната на обектите. Представя на ВЪЗЛОЖИТЕЛЯ ежемесечно изготвения график на 1-во число на всеки месец.

- ИЗПЪЛНИТЕЛЯТ самостоятелно набира кадри за своята дейност, предоставя им необходимите защитни средства, обучава ги и ги контролира.

- ИЗПЪЛНИТЕЛЯТ е длъжен да подмени охранител, който е в невъзможност да изпълнява задълженията си за време в размер на 30 (тридесет) минути.

- по време на действие на настоящия договор и след прекратяването му да не разгласява сведения и обстоятелства, които са му станали известни при осъществяването предмета на настоящия договор.

- ИЗПЪЛНИТЕЛЯ'Г няма право да преотстъпва чрез договор всички или част от правата придобити съгласно условията на настоящия договор.

- ИЗПЪЛНИТЕЛЯТ се задължава да поддържа професионално и старателно предоставеното му оборудване, да го държи в добро работно състояние.

- определя способите, начините и средствата за извършване на възложената по договора работа;

- разработва планове за ликвидиране възможностите за посегателства срещу имуществото на ВЪЗЛОЖИТЕЛЯ;

- При сигнали за извършени кражби или опити за кражби, незабавно да:

1. уведоми органите на МВР.

2. започне действия по предотвратяване на престъпното действие, залавяне на нарушителите, връщане на отнетото имущество и предотвратяване последващото разпиляване на имуществото;

3. уведоми Възложителя, а при негово отсъствие, друго длъжностно лице на ВЪЗЛОЖИТЕЛЯ;

- При пожари, наводнения и/или други бедствия или аварии ИЗПЪЛНИТЕЛЯТ е длъжен незабавно да уведоми съответните компетентни органи и ВЪЗЛОЖИТЕЛЯ.

- информира незабавно ВЪЗЛОЖИТЕЛЯ при посещение на обектите от държавни контролни органи, за техните препоръки и указания.

- поддържа, оказва и търси съдействие от органите на МВР при и по повод изпълнението на задълженията си по този договор

- осигури постоянен контрол за точно изпълнение задълженията на охранителите.

- дава предписания на ВЪЗЛОЖИТЕЛЯ при необходимост от допълнително физическо укрепване, техническо усъвършенстване или за отстраняване на други фактори, които възпрепятстват сигурността на охраната.

- издава на ВЪЗЛОЖИТЕЛЯ съответните документи, в това число и фактури.

- изпълнява услугата за нуждите на ВЪЗЛОЖИТЕЛЯ съгласно условията на настоящия договор.

- уведомява ВЪЗЛОЖИТЕЛЯ за всички промени, касаещи начина за връзка.

- при изтичане срока на договора или неговото предсрочно прекратяване ИЗПЪЛНИТЕЛЯТ се задължава да върне на ВЪЗЛОЖИТЕЛЯ помещенията и цялото оборудване, предоставено му от ВЪЗЛОЖИТЕЛЯ в състоянието, в което го е получил с изключение на обичайната степен на износване. ИЗПЪЛНИТЕЛЯТ дължи обезщетение за вредите, причинени на ВЪЗЛОЖИТЕЛЯ през време на ползването на предоставените му вещи, както и вредите причинени на трети лица, произлезли от същите вещи.

Чл.5. ИЗПЪЛНИТЕЛЯТ има право:

-при точно изпълнение на задълженията си по договора да получи уговореното възнаграждение в размера, условията и посочените срокове.

-своевременно да получава от **ВЪЗЛОЖИТЕЛЯ** необходимото съдействие, документи и информация във връзка с предмета на договора.

***IV. ЦЕНИ, НАЧИНИ НА ПЛАЩАНЕ, ГАРАНЦИИ, ИМЪЩЕСТВЕНА ОТГОВОРНОСТ И ИЗПЛАЩАНЕ НА ОБЕЗЩЕТЕНИЯ***

Чл.6. Цената на охраната е в размер на лв. с включен ДДС за срока

на договора.

Чл.7.ВЪЗЛОЖИТЕЛЯТ заплаща на ИЗПЪЛНИТЕЛЯ договорената цена след надлежно издадена и представена фактура по следната банкова сметка…………………………………………………….., на месечни вноски, както следва:

* 1. Всеки месец от времетраенето на договора - до 10 /десето/ число на текущия месец заплаща по лв.
  2. Първоначалната вноска /в месеца в който е сключен договора/, е в размер

на , като плащането й се извършва заедно с вноската за следващ месец, в срока по т.1.

* 1. ИЗПЪЛНИТЕЛЯТ издава и предоставя на ВЪЗЛОЖИТЕЛЯ счетоводен документ /фактура/ за извършената услуга.

Чл. 8. (1) ИЗПЪЛНИТЕЛЯТноси имуществена отговорност при кражба от обектите на ВЪЗЛОЖИТЕЛЯ по чл. 1 или причиняване на вреди на административните, складовите и други сгради и помещения, дворните места и имуществото в тях.

(2) ИЗПЪЛНИТЕЛЯТноси отговорност по предходната алинея и когато бъде установено, че посегателство е извършено, подпомогнато или подбудено от служител на охраната на обекта в това число и когато служителят сам се е привел в състояние на невъзможност да се противопостави на извършване на посегателството.

(3)Обстоятелствата по ал. 1 и ал. 2 се установяват с протокол, подписан от представители на ВЪЗЛОЖИТЕЛЯ и ИЗПЪЛНИТЕЛЯ**,** а също и с актове на компетентните органи в съответствие с Наказателно-процесуалния кодекс, когато има извършено престъпление.

Чл. 9. (1).Размерът на причинените вреди се установява по безспорен начин посредством финансови и свързани с тях документи и регистри на ВЪЗЛОЖИТЕЛЯ, а при необходимост и от документи, изхождащи от трети за правоотношението лица и институции.

(2). Срокът за възстановяване на дължимите щети от страна на ИЗПЪЛНИТЕЛЯ се определя между страните, посредством подписан между същите Протокол.

Чл.10.ИЗПЪЛНИТЕЛЯТ не носи отговорност за причинените вреди на охраняваното по договора имущество в следните случаи:

***-*** Когато ВЪЗЛОЖИТЕЛЯТ не е изпълнил някое от задълженията си, посочени в настоящия договор, към момента на причиняване на вредата.

- Когато след извършена кражба в обекта се установи:

* + - 1. Обектът не е включен под охрана от ВЪЗЛОЖИТЕЛЯ.
      2. В обекта не е влизано.
      3. Ако вредата се дължи на непреодолима сила или масови безредици.
      4. Когато причинителят на вредата бъде разкрит.

Чл. 11. (1)В случай на неизпълнение на задължения по настоящия договор, неизправната страна дължи на изправната неустойка в размер на 10 % върху съответната месечната цена по договора.

(2)В хипотезата на предходната алинея, изправната страна може да претендира обезщетение за претърпени по-големи вреди по общия ред.

(3) При неизпълнениена задълженията на ИЗПЪЛНИТЕЛЯза осъществяване на охрана, съгласно посоченото в чл. 1 от договора, за дните, в които услугата не е предоставяна, ВЪЗЛОЖИТЕЛЯТне дължи възнаграждение.

(5) ВЪЗЛОЖИТЕЛЯТима правото да удържи неустойката от дължимото следващо плащане по договора или от гаранцията за изпълнение.

Чл.12. (1) При забавено плащане на дължимото месечно възнаграждение от страна на ВЪЗЛОЖИТЕЛЯ, ИЗПЪЛНИТЕЛЯТ има право на неустойка в размер на 0,2 % от незаплатената сума за всеки просрочен ден, но не повече от 20 % от незаплатената сума.

(2) При забавено плащане на дължимото месечно възнаграждение от страна на ВЪЗЛОЖИТЕЛЯ с повече от два месеца, ИЗПЪЛНИТЕЛЯТ има право да получи дължимата му сума и да прекрати договора едностранно, без предизвестие.

Чл.13. (1). ИЗПЪЛНИТЕЛЯТпредставя гаранция за изпълнение, която следва да бъде предоставена като безусловна и неотменима банкова гаранция или парична сума, преведена по следната сметка на ВЪЗЛОЖИТЕЛЯ:

**Разплащателна сметка: BG75UNCR76303100112294**

**Банков код: UNCRBGSF**

**Банка: UNICREDIT BULBANC**

(2) Размерът на гаранцията е 3% (три процента) от общата цена на договора или ….. (……) лева, без вкл. ДДС.

(3) Гаранцията за изпълнение трябва да бъде с валидност 14 (четиринадесет) работни дни след изтичане на срока за изпълнение на договора.

Чл. 14. (1)В случай, че договорът бъде прекратен по вина на ИЗПЪЛНИТЕЛЯ, ВЪЗЛОЖИТЕЛЯТ може да задържи гаранцията за изпълнение до размера на дължимата неустойка, респективно – до размера на претърпените вреди, когато се търси пълно обезщетение на вредите.

(2) ИЗПЪЛНИТЕЛЯТ е длъжен да поддържа валидността на гаранцията по предходната алинея за целия срок на изпълнение на договора, като представя документ за удължаването на срока на гаранцията не по-късно от 10 (десет) дни след издаването му.

(3) Гаранцията за изпълнение е платима на Възложителя при неизпълнение на задълженията от страна на ИЗПЪЛНИТЕЛЯ по договора след писмено уведомление.

(4) ВЪЗЛОЖИТЕЛЯТ освобождава гаранция за изпълнение в 10 (десет) дневен срок след изтичане срока на настоящия договор.

***V. СРОК, ДОПЪЛНИТЕЛНИ УСЛОВИЯ***

Чл.15. Договорът влиза в сила от датата на подписването му и се сключва за срок от 12 /дванадесет/ календарни месеца.

Чл.16. (1). Договорът се прекратява в следните случаи:

1. при забава заплащането на повече от две месечни плащания, ИЗПЪЛНИТЕЛЯТ има право да прекрати едностранно договора, без да дължи предизвестие;
2. при системни неизпълнения на задълженията на едната страна, другата има право да развали договора с едномесечно писмено предизвестие;
3. ВЪЗЛОЖИТЕЛЯТ има право да развали договора с едномесечно писмено предизвестие при доказана отпаднала нужда от необходимостта от услугата.
4. по взаимно съгласие на страните, изразено в писмена форма и след уреждане на финансовите взаимоотношения между страните
5. с едномесечно писмено предизвестие от всяка една от страните.
6. когато изпълнението стане невъзможно поради причина, за която никоя от страните не носи отговорност.
7. с едномесечно писмено предизвестие от всяка от страните по договора при следните условия:

7.1. при виновно неизпълнение на задълженията на една от страните по договора и след уреждане на финансовите задължения;

7.2. при наличие на събития от извънреден характер и/или непредвидени обстоятелства, препятстващи изпълнението на договора повече от 1 (един) месец, ако страните нямат интерес от изпълнението му

7.3. при системно неизпълнение на задълженията по чл. 1 от договора, констатирано три или повече пъти през целия период на договора.

1. При изтичане срока на действие;

(2). ВЪЗЛОЖИТЕЛЯТима право да прекрати този договор след едностранно писмено уведомление до ИЗПЪЛНИТЕЛЯ, когато бъде открита процедура за обявяване в ликвидация или несъстоятелност на ИЗПЪЛНИТЕЛЯ, както и отнемане на лиценза му за извършване на охранителна дейност.

***VІ. НЕПРЕОДОЛИМА СИЛА***

Чл. 17. (1) Страните се освобождават от отговорност за неизпълнение на задълженията си по договора, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

(2)Под „непреодолима сила” по ал. 1 се разбират обстоятелства, които правят изпълнението неосъществимо, поради практическо или правно непреодолимо препятствие, чието настъпване не може да се вмени във вина на съответната страна.

Чл. 18.Страната, засегната от непреодолима сила е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

Чл. 19. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на конкретния договор.

***VII. ЗАКЛЮЧИТЕЛНИ РАЗПОРЕДБИ***

Чл.20.Изменения и допълнения в настоящия договор се извършват по взаимно съгласие на страните в писмена форма - чрез допълнителни споразумения /анекси/.

Чл.21. Всяка една от страните по договора се задължава да не разгласява служебните или търговски тайни на другата страна, станали й известни във връзка с изпълнението на настоящия договор.

Чл.22.За неуредени въпроси в настоящия договор се прилагат разпоредбите на действащото законодателство в Р България.

Чл.23. Страните по договора ще решават споровете, възникнали относно изпълнението му по споразумение, а при непостигане на такова - по съдебен ред.

Настоящият договор се изготви и подписа в два еднообразни екземпляра, по един за всяка от страните по него.

***ЗА ВЪЗЛОЖИТЕЛЯ ЗА ИЗПЪЛНИТЕЛЯ***